Sulkava haastattelee Jämsénin, Korhosen ja Järvenpään - Kuntalehti
Sulkava haastattelee Jämsénin, Korhosen ja Järvenpään
8.9.2017 klo 12:24
Sulkavan kunnanhallitus päätti perjantaina kutsua kolme kunnanjohtajan viran tavoittelijaa haastatteluun. Kutsun saavat yhteiskuntatieteiden maisteri Antti Jämsén, diplomi-insinööri Harri Korhonen ja hallintotieteiden maisteri Juho Järvenpää.
Jämsén on työskennellyt uransa aikana kunnanjohtajana tai kunnanjohtajan sijaisena Miehikkälässä, Enonkoskella, Sammatissa, Nummi-Pusulassa, Taivassalossa, Honkajoella ja Kinnulassa. Korhonen on Rantasalmen kunnan hallintopäällikkö. Järvenpää on Sulkavan talous- ja hallintojohtaja ja vt. kunnanjohtaja.
Virkaa tavoitteli seitsemän hakijaa. Järvenpää antoi virkaan suostumuksensa.
Antti Jämsén Harri Korhonen Juho Järvenpää kunnanjohtaja Sulkava